Jelaskan Sijarah dari Museum Sastra Melaka dalam bahasa minangkabau

Museum iko diabangun katiko panjajahan inggirih di Malaysia. Lokasi bangunannyo barado di jalan Bukik Paul. Pado maso panjajahan Inggirih tu, museum ko dipagunoan sabagai tampek tingga dan juo sabagai panjaro tahanan. Sasudah Malaysia mardeka pado taun 1957, bangunan iko digunoan sabagai kantua dek Parusahaan Pambangunan Negeri Melaka ( Melayu:  Perbadanan Kemajuan Negeri Melaka ) hinggo taun 1974 sabalum dipindahan ka Ayer Keroh sabagai lokasi nan baru untuak perusahaan tu kini ko.

Bangunan nan alah ditinggan dek parusahaan tu kamudian diubah manjadi Museum Sastra Melaka nan diresmian dek kapalo mentri negara bagian Melaka nan katiko itu banamo Mohd Zin Abdul Ghani pado taun 1984. Samanjak kota Melaka ditetapkan sabagai warisan dunia dek UNESCO pado tanggal 7 Juli 2008, bangunan museum ko pun mangalami parbaikan jo pamugaran nan pangarajoannyo di mulai dari bulan Juli 2008 hinggo bulan Mei 2009. Pangarajoannyo ko maabihan piti sabanyak 1, 7 juta ringgik Malaysia. Museum iko kamudian dibukak baliak untuak masyarakaik umum pado tanggal 1 Agustus 2009.